Imtella' Mejju 15, 2021 - Aġġornata 15 Ta' Mejju, 2021 11:08am Filmat: Reuters Għall-ħabta tas-7 ta' dalgħodu, il-midja Ċiniża ħabbret li r-rover Ċiniż imlaqqam 'Zhurong' niżel b'suċċess fuq Mars. Rover, mibgħut biex jistħarreġ aktar fil-fond il-ġeoloġija tal-pjaneta. 'Zhurong', rover b'sitt saqajn, huwa mgħammar b'kapsula protettiva, għandu għadd ta' pannelli tax-xemx, paraxut u jikkaratterizzawh għadd ta' fattizi ta' rocket li sarulu bit-tama li l-inżul fuq Mars jirnexxa. Wara l-inżul ta' 'Zhurong' fuq Mars il-President Ċiniż, Xi Jinping faħħar l-imħuħ wara din il-missjoni meqjusa bħala waħda eċċezzjonali. Hu stmat, li Mars tinsab mat-320 miljun kilometru bogħod mill-pjaneta tagħna. Li jfisser, li messaġġ ta' komunikazzjoni bejn iż-żewġ pjaneti jdum madwar 18-il minuta biex jasal.